Μασχάλη Η τομή στη μασχάλη έχει το πλεονέκτημα ότι αποφεύγεται η δημιουργία ουλής στο μαστό, αλλά ενδείκνυται μόνο σε υπομυϊκή τοποθέτηση του ενθέματος σιλικόνης. Επίσης έχει το μειονέκτημα του πιθανού τραυματισμού πολλών μικρών αισθητικών νεύρων προκαλώντας έτσι τοπική υπαισθησία. Θηλή Η προσέγγιση μέσω της θηλής είναι ωφέλιμη εφόσον η θηλή είναι μεγάλη και το στήθος μικρό. Θα πρέπει όμως να λάβει κανείς υπόψιν τα ποσοστά επιμόλυνσης του ενθέματος από αυτού του είδους την προσέγγιση, καθώς επίσης και πιθανά προβλήματα με την αισθητικότητα της θηλής. Αν ωστόσο η τομή αυτή παραμένει πρώτη προτεραιότητά σας, στην κλινική μας θα αναλυθούν όλες οι πτυχές αυτής της προσέγγισης. Υπομάστια πτυχή Η τομή κάτω από το μαστό στην υπομάστιο πτυχή είναι η πλεόν χρησιμοποιούμενη παγκοσμίως και μπορεί να χρησιμοποιηθεί σε οποιοδήποτε χειρουργικό πλάνο τοποθέτησης του ενθέματος αποφασίσουμε. Η τομή επουλώνεται πολύ ικανοποιητικά και ‘αποκρύπτεται στη πτυχή του μαστού.